Няма определени срокове за прием на ХЗТ. Някои жени използват тези продукти в продължение на няколко години докато симптомите на менопаузата при тях отшумят, докато други ги използват в продължение на дълги периоди от време, тъй като усещат, че лекарствата им дават повече енергия (и за да намалят риска от поява на остеопороза).
Това е лично решение и наистина е строго специфично при всяка една жена. Изключително важно е да обсъдите темата с клиницистите ни и да чуете препоръките им към вас, имайки предвид медицинската ви история и страничните реакции, които бихте получили, или здравословните проблеми или заболявания, които имате. Обикновено те ще проследяват как протича приема или използването на средствата за ХЗТ на годишна база, но вие можете да се свържете с тях по всяко време, ако имате въпроси.
Рискът от развитие на рак на гърдата би могъл леко да се увеличи, ако използвате орална ХЗТ, която съдържа прогестерон, за по-дълъг период от време. Например на всеки 1000 жени във възрастта, в която са влезли в менопаузата до 69 години, които не са използвали непрекъсната комбинирана ХЗТ, 13 могат да развият рак на гърдата. [popover id=ref6] А на всеки 1000 жени на същата възраст, използващи непрекъсната комбинирана орална ХЗТ в продължение на пет или повече години, още 10 жени биха развили този вид рак. Или казано по друг начин – наблюдава се увеличение от 1% при жените използващи ХЗТ. [popover id=ref6]
Има и по-висок риск от образуване на кръвни съсиреци при прием на таблетки за ХЗТ в сравнение със случаите, в които не се използва ХЗТ, но този риск е действително леко увеличен (таблетките биха предизвикали девет допълнителни случая на венозна тромбоемболия на всеки 10000 жени всяка година). [popover id=ref2]
Освен това рискът от получаване на инсулт при използването на ХЗТ също е леко увеличен. От възрастта на влизане в менопаузата до 69 години 26 жени на 1000, които не ползват ХЗТ, могат да получат инсулт. При същите условия, при жените използващи ХЗТ в продължение на пет години, се наблюдават един допълнителен случай на инсулт. [popover id=ref6]